
NR. 2179/22.09.2025
REFERAT DE APROBARE
Având în vedere :

- prev art..7, alin.4 din Ordinul 51/348/59/765/285/14.633/678/2025 pentru aprobarea Normelor tehnice de completare a registrului agricol pentru perioada 2025-2029  cu privire la atribuţia primarului de a prezenta semestrial analiza stadiului de înscriere a datelor în registrul agricol şi, prin hotărâre se stabilesc măsuri pentru eficientizarea activităţii.
Registrul agricol constituie:

a)-document oficial de evidenţă primară unitară în care se înscriu date privind: componenţa gospodăriei/exploataţiei agricole fără personalitate juridică, terenurile aflate în proprietate identificate pe parcele, pădurile proprietate publică/privată identificate în raport cu grupa funcţională şi vârsta, modul de utilizare a suprafeţelor agricole privind suprafaţa arabilă cultivată cu principalele culturi, suprafeţele de teren necultivat, ogoarele, suprafaţa cultivată în sere şi solarii şi suprafaţa cultivată cu legume în grădinile familiale, numărul pomilor răzleţi, suprafaţa plantaţiilor pomicole şi numărul pomilor, alte plantaţii pomicole aflate în teren agricol, viile, pepinierele viticole şi hameiştile, suprafeţele efectiv irigate în câmp, animalele domestice şi/sau animalele sălbatice crescute în captivitate - situaţia la începutul semestrului, evoluţia efectivelor de animale în cursul anului aflate în proprietatea gospodăriilor/exploataţiilor agricole fără personalitate juridică, cu domiciliul în localitate, şi/sau în proprietatea unităţilor cu personalitate juridică, care au activitate pe raza localităţii, utilajele, instalaţiile pentru agricultură şi silvicultură, mijloacele de transport cu tracţiune animală şi mecanică existente la începutul anului, aplicarea îngrăşămintelor, amendamentelor şi pesticidelor, utilizarea îngrăşămintelor chimice la principalele culturi, construcţiile existente la începutul anului;

b) sursă de date pentru elaborarea pe plan local a unor politici în domeniile: fiscal, agrar, al

protecţiei sociale, edilitar-urbanistic, sanitar, şcolar şi altele asemenea;

c) bază de date pentru satisfacerea unor solicitări ale cetăţenilor, cum ar fi: eliberarea documentelor doveditoare privind proprietatea asupra animalelor şi păsărilor, în vederea vânzării în târguri şi oboare, privind calitatea de producător agricol, în vederea vânzării produselor la piaţă, privind starea materială pentru situaţii de protecţie socială, pentru obţinerea unor drepturi materiale şi/sau băneşti şi altele;

d) sursă administrativă de date pentru sistemul informaţional statistic, respectiv: statistica curentă, pregătirea şi organizarea recensămintelor, organizarea unui sistem de anchete prin sondaj etc.;

e) bază de date pentru realizarea cu ajutorul sistemelor electronice de calcul a verificărilor încrucişate între datele din registrul agricol şi datele înscrise în registre specifice ţinute de alte instituţii, de exemplu baza de date a Sistemului integrat de administrare şi control - IACS de la Agenţia de Plăţi şi Intervenţie pentru Agricultură (APIA).

Analizand stadiul de înscriere a datelor în Registrul Agricol, avand în vedere demersurile susţinute ale Serviciului Agricol de a mobiliza cetăţenii în sensul evidenţierii exploataţiilor agricole calificăm ca fiind îndeplinite obiectivele în materie şi propunem Consiliului Local al comunei Dieci , aprobarea raportului in forma inaintata.

